DECRET 136/2015, de 4 de setembre, del Consell, pel qual es modifiquen el Decret 108/2014, de 4 de juliol, del Consell, pel qual s'establix el currículum i es desplega l'ordenació general de l'Educació Primària a la Comunitat Valenciana, i el Decret 87/2015, de 5 de juny, del Consell, pel qual s'establix el currículum i es desplega l'ordenació general de l'Educació Secundària Obligatòria i del Batxillerat a la Comunitat Valenciana. [2015/7393] (DOGV núm. 7611 de 09.09.2015) Ref. Base de dades 007259/2015

ANÀLISI JURÍDICA

DATA D'ENTRADA EN VIGOR: 10.09.2015

Aquesta disposició afecta:

     MODIFICA
          - DECRET 87/2015, de 5 de juny, del Consell, pel qual establix el currículum i desplega l'ordenació general de l'Educació Secundària Obligatòria i del Batxillerat a la Comunitat Valenciana. [2015/5410]
          - DECRET 108/2014, de 4 de juliol, del Consell, pel qual establix el currículum i desplega l'ordenació general de l'Educació Primària a la Comunitat Valenciana. [2014/6347]

ANÀLISI DOCUMENTAL

ORIGEN DE DISPOSICIÓ: Conselleria d'Educació, Investigació, Cultura i Esport
GRUP TEMÀTIC: Legislació
MATÈRIES: Educació
DESCRIPTORS
     Temàtics: 
ensenyament obligatori, ensenyament primari, ensenyament secundari, programa d'ensenyament, planificació educativa, calendari escolar
,
batxillerat

DECRET 136/2015, de 4 de setembre, del Consell, pel qual es modifiquen el Decret 108/2014, de 4 de juliol, del Consell, pel qual s'establix el currículum i es desplega l'ordenació general de l'Educació Primària a la Comunitat Valenciana, i el Decret 87/2015, de 5 de juny, del Consell, pel qual s'establix el currículum i es desplega l'ordenació general de l'Educació Secundària Obligatòria i del Batxillerat a la Comunitat Valenciana. [2015/7393]

PREÀMBUL

L’Estatut d’Autonomia de la Comunitat Valenciana, en l’article 53, establix que és de competència exclusiva de la Generalitat la regulació i administració de l’ensenyança en tota la seua extensió, nivells i graus, modalitats i especialitats, sense perjuí del que disposen l’article 27 de la Constitució Espanyola i les lleis orgàniques que d’acord amb l’apartat 1 de l’article 81 d’aquella, el despleguen, de les facultats que atribuïx en l’Estat el número 30 de l’apartat 1 de l’article 149 de la Constitució Espanyola, i de l’alta inspecció necessària per al seu compliment i garantia.
Així mateix, han sigut tinguts en compte els reials decrets 126/2014, de 28 de febrer, que establix el currículum bàsic de l’Educació Primària, i 1105/2014, de 26 de desembre, pel qual s’establix el currículum bàsic de l’Educació Secundària Obligatòria i del Batxillerat.
Després de la publicació del Decret 108/2014, de 4 de juliol, del Consell, pel qual s’establix el currículum i es desplega l’ordenació general de l’Educació Primària a la Comunitat Valenciana, i el Decret 87/2015, de 5 de juny, del Consell, pel qual s’establix el currículum i es desplega l’ordenació general de l’Educació Secundària Obligatòria i del Batxillerat a la Comunitat Valenciana, i donada la necessitat de millorar la qualitat de l’ensenyança, així com la finalitat de dotar els centres d’una major flexibilitat horària en l’Educació Primària i reforçar les matèries troncals en primer de Batxillerat, es considera imprescindible establir estes modificacions normatives.
Tenint en compte, l’article 6 bis, epígrafs c, apartats 4t i 5t, d, apartat 3r, i e de la Llei Orgànica 2/2006, de 3 de maig, d’Educació, modificada per la Llei Orgànica 8/2013, de 9 de desembre, per a la millora de la qualitat educativa, quant a les atribucions de les administracions educatives en matèria d’horari, i en virtut del que s’establix en l’article 22.4 de la Llei Orgànica 2/2006, de 3 de maig, d’Educació, modificada per la Llei Orgànica 8/2013, de 9 de desembre, per a la millora de la qualitat educativa, en el qual s’establix que l’Educació Secundària Obligatòria s’organitzarà d’acord amb els principis d’educació comuna i d’atenció a la diversitat de l’alumnat, correspon a les administracions educatives regular les mesures d’atenció a la diversitat, organitzatives i curriculars, que permeten en els centres, en l’exercici de la seua autonomia, una organització flexible de les ensenyances.

Vistes les consideracions i aportacions de la comunitat educativa en els aspectes referents a:
1. L’horari lectiu per al desplegament del currículum de l’Educació Primària.
2. Els continguts dels blocs d’assignatures específiques i de lliure configuració autonòmica; l’horari lectiu màxim corresponent als continguts de les assignatures del bloc d’assignatures troncals i l’horari corresponent als continguts de les assignatures dels blocs d’assignatures específiques i de lliure configuració autonòmica, en primer de Batxillerat.

3. Les mesures d’atenció a la diversitat de l’alumnat en l’Educació Secundària Obligatòria.
En conseqüència, s’ha de procedir a modificar alguns aspectes establits en els decrets curriculars amb la finalitat anteriorment esmentada.

Pel que s’ha exposat, el present decret es dicta en l’exercici de les competències que atribuïxen a la Generalitat l’article 53 de l’Estatut d’Autonomia de la Comunitat Valenciana; l’article 6.bis.2.c i la disposició final sexta de la Llei Orgànica 2/2006; la disposició final quarta de la Llei Orgànica 8/2013, de 9 de desembre; i l’article 43 de la Llei 5/1983, de 30 de desembre, del Consell. Havent atorgat audiència als òrgans de participació i consulta de la comunitat educativa, amb el preceptiu informe del Consell Escolar de la Comunitat Valenciana i de l’Acadèmia Valenciana de la Llengua, a proposta del conseller d’Educació, Investigació, Cultura i Esport, conforme amb el Consell Jurídic Consultiu de la Comunitat Valenciana, i amb la deliberació prèvia del Consell, en la reunió del dia 4 de setembre de 2015,

DECRETE

Article únic. Modificació normativa
1. Es modifiquen l’article 5 i l’annex IV del Decret 108/2014, de 4 de juliol, del Consell, pel qual s’establix el currículum i es desplega l’ordenació general de l’Educació Primària a la Comunitat Valenciana, en els termes establits en l’annex I del present decret.
2. Es modifiquen els articles 22, 35 i l’annex V del Decret 87/2015, de 5 de juny, del Consell, pel qual s’establix el currículum i es desplega l’ordenació general de l’Educació Secundària Obligatòria i de Batxillerat a la Comunitat Valenciana, en els termes establits en l’annex II del present decret.
3. Se suprimix la disposició addicional tercera del Decret 87/2015, de 5 de juny, del Consell, pel qual s’establix el currículum i es desenrotlla l’ordenació general de l’Educació Secundària Obligatòria i del Batxillerat a la Comunitat Valenciana.

DISPOSICIÓ ADDICIONAL

Única. Incidència en les dotacions de gasto
La aplicació i el desplegament d’este decret no podrà tindre cap incidència en la dotació de tots i cada un dels capítols de gasto assignats a la conselleria competent en matèria d’educació, i, en tot cas, haurà de ser atès amb els mitjans personals i materials de l’esmentada conselleria.

DISPOSICIÓ TRANSITÒRIA

Única. Calendari d’aplicació
Les modificacions previstes en l’article únic del present decret seran aplicables a partir del curs escolar 2015-2016.

DISPOSICIÓ DEROGATÒRIA

Única. Derogació normativa
Queden derogades totes les disposicions del mateix rang o inferior que s’oposen al que disposa el present decret.

DISPOSICIONS FINALS

Primera. Normes de desplegament
S’autoritza la persona titular de la conselleria competent en matèria d’educació per a dictar totes les disposicions que siguen necessàries als efectes de l’aplicació i el desplegament del que disposa este decret.

Segona. Entrada en vigor
Este decret entrarà en vigor l’endemà de publicar-se en el Diari Oficial de la Comunitat Valenciana.

València, 4 de setembre de 2015

El president de la Generalitat,
XIMO PUIG I FERRER

El conseller d’Educació, Investigació, Cultura i Esport,
VICENT MARZÀ IBÁÑEZ
ANNEX I
Modificació del Decret 108/2014, de 4 de juliol, del Consell, pel qual s’establix el currículum i es desenrotlla l’ordenació general de l’Educació Primària a la Comunitat Valenciana

1. Es modifica l’apartat 1 de l’article 5, relatiu a l’horari lectiu per al desenrotllament del currículum de l’Educació Primària, la redacció del qual serà la següent:
«1. Amb caràcter general, l’horari lectiu per al desenrotllament del currículum de l’Educació Primària constarà de 22 hores i 30 minuts setmanals. El model organitzatiu de distribució de les hores lectives setmanals per a impartir cada una de les àrees en els corresponents cursos de l’etapa és el que figura en l’annex IV d’este decret.»
2. Es modifica l’annex IV, relatiu a l’horari de l’Educació Primària, la redacció del qual serà la següent:

«ANNEX IV

HORARI DE L’EDUCACIÓ PRIMÀRIA.
Els centres aplicaran un dels dos models.

MODEL A
Distribució en sessions bàsicament de 60 min.
MODEL B
Distribució en sessions bàsicament de 45 min.
3. Es modifica l’apartat 4 de l’article 5, relatiu a l’horari lectiu per al desplegament del currículum de l’Educació Primària, la redacció del qual serà la següent:
«4. En els centres públics i privats concertats, la jornada escolar diària començarà, amb caràcter general, a les 9 hores i finalitzarà a les 17 hores. Durant la jornada escolar, el currículum es desenrotllarà en sessions lectives diàries de les quals com a mínim dos tindran lloc tindran lloc en l’horari de la vesprada. Durant els mesos de juny i setembre, les activitats escolars de l’alumnat es realitzaran amb caràcter general durant el matí, en jornada continuada de 9 hores a 13 hores, i podrà adaptar-se el nombre de sessions setmanals sempre que es respecte la proporcionalitat horària entre les diferents àrees, establida en l’annex IV d’este decret.
Cada centre docent establirà un període de descans diari en la jornada lectiva que es realitzarà durant el matí, preferentment entre les hores centrals, d’una duració mínima de 30 minuts. Així mateix, els centres docents disposaran d’un període de descans entre la jornada de matí i la jornada de vesprada, amb una duració mínima de dos hores. Excepcionalment, la direcció dels centres públics i les persones titulars dels centres privats concertats podran sol·licitar la modificació de la jornada escolar seguint el procediment establit per la normativa vigent.»

ANNEX II
Modificació del Decret 87/2015, de 5 de juny, del Consell, pel qual s’establix el currículum i es desplega l’ordenació general de l’Educació Secundària Obligatòria i del Batxillerat a la Comunitat Valenciana

1. S’afig a l’article 22 de l’esmentat decret, relatiu a les mesures d’atenció a la diversitat, els apartats 5 i 6:
«5. Per a facilitar l’èxit escolar i l’obtenció del títol de Graduat en Educació Secundària Obligatòria a la totalitat de l’alumnat, la conselleria competent en matèria d’educació podrà establir programes específics d’atenció a la diversitat en 4t curs d’Educació Secundària Obligatòria, que donen continuïtat als programes de millora de l’aprenentatge i del rendiment. Estos programes seran considerats com a mesures extraordinàries d’atenció a la diversitat.
6. La conselleria competent en matèria d’educació, com a mesura extraordinària d’atenció a la diversitat, podrà establir programes específics d’atenció a la diversitat de l’alumnat, especialment destinats a aquells alumnes que presenten dificultats d’adaptació al medi escolar i a l’entorn educatiu, existisca risc d’exclusió social i de conductes disruptives, presenten tendència a l’abandó i a l’absentisme escolar crònic o molt accentuat i per tant hi haja escasses expectatives d’obtindre el títol de Graduat en Educació Secundària Obligatòria de manera ordinària.

Estos programes es desenrotllaran per mitjà de la cooperació entre centres educatius i corporacions locals i, excepcionalment, amb entitats col·laboradores, sempre dins d’un entorn formatiu, combinant les activitats lectives amb taller o altres activitats pràctiques per a l’aproximació al món laboral.»
2. Es modifica l’apartat 4.b de l’article 35, relatiu a l’organització del primer curs de Batxillerat, la redacció del qual serà la següent:
 
«4.b) Dos matèries específiques a triar entre les següents:
Anàlisi Musical I, Dibuix Artístic I, Llenguatge i Pràctica Musical, Segona Llengua Estrangera I, Tecnologia Industrial I, Tecnologies de la Informació i la Comunicació I, Volum, Anatomia Aplicada, Religió, Cultura Científica, o una matèria del bloc d’assignatures troncals no cursada per l’alumne o alumna, que serà considerada específica a tots els efectes.»
3. Es modifica l’annex V, relatiu a l’organització del primer curs de Batxillerat, la redacció del qual serà la següent:

«ANNEX V
Horari del 1r de Batxillerat
Horari del Batxillerat en règim ordinari (diürn)

MATÈRIA/HORES	1r
BLOC D’ASSIGNATURES TRONCALS	21
Filosofia	3
Llengua Castellana i Literatura	3
Primera Llengua Estrangera	3
Història d’Espanya	–
Troncal de modalitat 1	4
Troncal de modalitat 2	4
Troncal de modalitat 3	4
BLOC D’ASSIGNATURES ESPECÍFIQUES	7
Educació Física	2
Anàlisi Musical I, Dibuix Artístic I, Llenguatge i Pràctica Musical, Segona Llengua Estrangera I, Tecnologia Industrial I, Tecnologies de la Informació i la Comunicació I, Volum.	
3
Cultura Científica, Anatomia Aplicada, Religió	2
BLOC DE LLIURE CONFIGURACIÓ AUTONÒMICA	4
Valencià: Llengua i Literatura	3
Tutoria	1

Horari del 2n de Batxillerat
Horari del Batxillerat en règim ordinari (diürn)

MATÈRIA/HORES	2.º
BLOC D’ASSIGNATURES TRONCALS	21
Filosofia	–
Llengua Castellana i Literatura	3
Primera Llengua Estrangera	3
Història d’Espanya	3
Troncal de modalitat 1	4
Troncal de modalitat 2	4
Troncal de modalitat 3	4
BLOC D’ASSIGNATURES ESPECÍFIQUES	8
Educació Física	–
Anatomia Aplicada / Cultura científica / Religió	–
Específica 1	4
Específica 2	4
BLOC DE LLIURE CONFIGURACIÓ AUTONÒMICA	4
Valencià: Llengua i Literatura	3
Tutoria	1
TOTAL	33

Horari del Batxillerat en règim nocturn (Model A)

Horari del 1r de Batxillerat en règim nocturn (Model B) i en règim a distància

MATÈRIA/HORES	1r
BLOC D’ASSIGNATURES TRONCALS	21
Filosofia	3
Llengua Castellana i Literatura	3
Primera Llengua Estrangera	3
Història d’Espanya	–
Troncal de modalitat 1	4
Troncal de modalitat 2	4
Troncal de modalitat 3	4
BLOC D’ASSIGNATURES ESPECÍFIQUES	6
Educació Física	1
Anàlisi Musical I, Dibuix Artístic I, Llenguatge i Pràctica Musical, Segona Llengua Estrangera I, Tecnologia Industrial I, Tecnologies de la Informació i la Comunicació I, Volum.	3
Cultura Científica, Anatomia Aplicada, Religió	2
BLOC DE LLIURE CONFIGURACIÓ AUTONÒMICA	3
Valencià: Llengua i Literatura	3

Horari del 2n de Batxillerat en règim nocturn (Model B) i en règim a distància

MATÈRIA/HORES	2.º
BLOC D’ASSIGNATURES TRONCALS	21
Filosofia	–
Llengua Castellana i Literatura	3
Primera Llengua Estrangera	3
Història d’Espanya	3
Troncal de modalitat 1	4
Troncal de modalitat 2	4
Troncal de modalitat 3	4
BLOC D’ASSIGNATURES ESPECÍFIQUES	8
Educació Física	–
Anatomia Aplicada / Cultura Científica / Religió	–
Específica 1	4
Específica 2	4
BLOC DE LLIURE CONFIGURACIÓ AUTONÒMICA	3
Valencià: Llengua i Literatura	3
TOTAL	32»

4. Se suprimix la disposició addicional tercera del Decret 87/2015, de 5 de juny, del Consell, pel qual s’establix el currículum i es desplega l’ordenació general de l’Educació Secundària Obligatòria i del Batxillerat a la Comunitat Valenciana.